b'\n_START_ARTICLE_\nPrstenja\xc4\x8denje\n_START_PARAGRAPH_\nPrstenja\xc4\x8denje je seksualna stimulacija vagine ili stidnice (i klitorisa) prstima. Vaginalno prstenja\xc4\x8denje u pravu i medicini zove se prstna penetracija ili prstna penetracija vagine. Prstenja\xc4\x8denje mo\xc5\xbee se odnositi i na seksualnu stimulaciju anusa prstima._NEWLINE_Osoba mo\xc5\xbee izvoditi prstenja\xc4\x8denje na sebi, \xc4\x8dime se izvodi \xc4\x8din masturbacije, ili na seksualnom partneru. Kada \xc4\x8din izvodi seksualni partner, smatra se oblikom zajedni\xc4\x8dke masturbacije i analogan je tzv. handjobu (ru\xc4\x8dnoj stimulaciji penisa). Prstenja\xc4\x8denje mo\xc5\xbee se izvoditi za seksualno uzbu\xc4\x91ivanje ili kao predigra, a mo\xc5\xbee biti i potpuni seksualni susret ili vrsta seksualne aktivnosti bez penetracije.\n_START_SECTION_\nStidnica\n_START_PARAGRAPH_\nDijelovi stidnice, posebice klitoris, su erogene zone. Masa\xc5\xbea stidnice, posebice klitorisa, naj\xc4\x8de\xc5\xa1\xc4\x87i je na\xc4\x8din na koji \xc5\xbeene mogu posti\xc4\x87i orgazam. Studije pokazuju da 70-80% \xc5\xbeena zahtijeva izravnu stimulaciju klitorisa za postizanje orgazma.\n_START_SECTION_\nVagina\n_START_PARAGRAPH_\nIako vagina nije posebno osjetljiva u cijelosti, u njenoj donjoj tre\xc4\x87ini (podru\xc4\x8dje blizu ulaza) koncentrirani su zavr\xc5\xa1eci \xc5\xbeivaca koji mogu pru\xc5\xbeiti zadovoljavaju\xc4\x87i osje\xc4\x87aj kada se stimuliraju tijekom seksualnih aktivnosti._NEWLINE_Prstenja\xc4\x8denje vagine \xc4\x8desto se izvodi s ciljem stimuliranja podru\xc4\x8dja koje se ponekad zove G-to\xc4\x8dka. G-to\xc4\x8dka se navodno nalazi pribli\xc5\xbeno 5 centimetara uzdu\xc5\xbe prednjeg zida vagine, prema pupku. Prema opisu mo\xc5\xbee se prepoznati po rubovima i grubljoj teksturi u odnosu na mekanije zidove vaginalne \xc5\xa1upljine koji ju okru\xc5\xbeuju. Prstenja\xc4\x8denje tog podru\xc4\x8dja i mogu\xc4\x87a stimulacija Skeneove \xc5\xbelijezde naj\xc4\x8de\xc5\xa1\xc4\x87e su navo\xc4\x91ene metode postizanja \xc5\xbeenske ejakulacije._NEWLINE_Doktori preporu\xc4\x8duju pranje ruku prije kontakta s vaginom da bi se osigurala higijena.\n_START_SECTION_\nAnus\n_START_PARAGRAPH_\nAnalno prstenja\xc4\x8denje mo\xc5\xbee biti zadovoljavaju\xc4\x87e zbog velikog broja zavr\xc5\xa1etaka \xc5\xbeivaca u analnom podru\xc4\x8dju i pro\xc5\xa1irivanja mi\xc5\xa1i\xc4\x87a analnog sfinktera kod umetanja prsta. Preporu\xc4\x8duje se kori\xc5\xa1tenje lubrikanta za pove\xc4\x87anje osje\xc4\x87aja i olak\xc5\xa1avanje umetanja prsta. Prstenja\xc4\x8denje mo\xc5\xbee biti samostalni seksualni \xc4\x8din ili mo\xc5\xbee prethoditi analnom seksu. Analno prstenja\xc4\x8denje mo\xc5\xbee uzbuditi primatelja \xc4\x8dime se anus mo\xc5\xbee opustiti za umetanje penisa ili nekog seksualnog instrumenta._NEWLINE_Analno prstenja\xc4\x8denje efektivan je na\xc4\x8din stimulacije prostate kod mu\xc5\xa1karaca, \xc5\xa1to mo\xc5\xbee dovesti do orgazma._NEWLINE_Analno prstenja\xc4\x8denje mo\xc5\xbee kod \xc5\xbeena stimulirati perinealnu spu\xc5\xbevu.\n_START_SECTION_\nSigurnost\n_START_PARAGRAPH_\nPrstenja\xc4\x8denje se naj\xc4\x8de\xc5\xa1\xc4\x87e smatra sigurnim seksom, ako ne postoje otvorene rane na prstima. Nokti moraju biti skra\xc4\x87eni i obli; dugi i o\xc5\xa1tri nokti mogu prouzro\xc4\x8diti porezotine, ozljede i infekcije.'